text: 1. juni í ár hevur Finn Nielsen verið stjóri í FK í 40 ár. Hetta varð hátíðarhildið við móttøku í fundarhølinum í FK í Hoyvík.
text: #000002
text: Millum mongu gestirnar sum vóru komin at hátíðarhalda runda starvsdagin, var eisini stjórnin í FK, har formaðurin, Jákup Danielsen, helt røðu.
text: #000003
text: Eitt sermerki fyri Keypssamtøkuna er, at nøkur fólk sum eru komin í starv her, halda leingi á og er als tað ikki óvanligt at starvsfólk røkka høgan starvsaldur í Keypssamtøkuni. Í dag markera vit at Finn hevur verið stjóri í Føroya Keypssamtøku í 40 ár.
text: #000005
text: Hann hevur samanlagt starvast nøkur ár longri enn tað. Eftir at hava arbeitt á Bedingini í Klaksvík, har pápi hansara var bedingsmeistari, tók hann við einum tilboði at koma í læru í Keypssamtøkuni í 1967. Hetta var eitt sindur óvanligt, tí Kjølbro, sum var giftur við fastur hansara, hevði matvøruhandil og átti eisini bedingina. Onkur hevur sikkurt hugsað sítt, men ongin segði nakað, nú hann var farin í læru hjá kappingarneytanum.
text: #000006
text: Eftir lærutíðina fór Finn av landinum og hevði í tíðarskeiðinum fram til 1981 saman við íslensku konuni gjørt av at vera innlimaður í danska samfelagið. Tey høvdu keypt hús har, so har skuldi framtíðin vera, men í 1981 ella rættari sagt nakað frammanundan var hann blivin kontaktaður um hann vildi átaka sær deildarstjórastarvið í miðbýnum í Havn. Hann segði seg tá ikki vera áhugaður í hesum og mestsum í spølni segði hann, at tey kundu kontakta seg aftur um stjórastarvið bleiv aktuelt. Hann varð tikin upp á orðið og í 1981 var hann spurdur um hann kundi átaka sær stjórastarvið. Nú skuldu stórar avgerðir takast. Familjuráð var, og spurningurin var um hann og konan skuldu flyta til Føroya og leggja danska ævintýrið afturum seg. Soleiðis bleiv tað og tók hann við stjórastarvinum formelt 1. Juni í 1981.
text: #000007
text: Hann kom ikki til skorin klæði. Handil var bygdur her í Hoyvík í 1978, sum lættliga kundi tikið lívið av allari Keypssamtøkuni, tí hvørki tíð og stað vóru tey røttu, men við hepnari hond eyðnaðist at hóra undan og umstøðurnar gjørdust enn betur tá Vegurin Langi bleiv gjørdur og tíðirnar í Føroyum gjørdust betri.
text: #000008
text: Ringu tíðirnar høvdu lært at hvør króna skuldi vendast, og tey sum umgangast Finn í tí dagliga vita, at hann fylgir í smálutir við rakstrinum og ansar eftir at hvør fær sítt.
  Fari eg ikki heilt skeivur eru 70 ár næsta ár síðani Havnar Keypssamtøka var stovnað í 1952. Eisini vóru keypssamtøkur tíðliga í Fuglafirði og Norðoyggjum og gingu hesar saman í 1965 undir felagsheiti Føroya Keypssamtøka.
text: #000009
text: Fólk hava hildið tankan um at hava keypssamtøku verið tiltalandi og settu sær fyri at limirnir í Keypssamtøkunum kundu keypað ódýrar og óspiltar vørur, sum framvegis er okkara aðalmál. Keypssamtøkur bæði í t.d. Onglandi og í Danmark hava verið til í nógv longri áramál enn í Føroyum.
text: #000010
text: At reka matvøruhandilin er ikki nøkur gullgrúpa, men ætlanin við Keypssamtøkuni er sum so ikki at rósa sær av tí stóra vinninginum, men at veita limum og viðskiftafólki ódýrar og óspiltar vørur í einum felagsskapi, har tað eru limirnir sum taka avgerðirnar um hvussu skal farast skal fram og har tað er limirnir sum fáa ágóðan.
text: #000011
text: Nógv fólk hava gjøgnum tíðirnar arbeitt hjá Keypssamtøkuni og nógv eru tey sum hava latið seg verða vald inn í limanevndir kring alt landið og í stjórnina.
text: #000012
text: Vit kunnu í dag fegnast um, at Keypssamtøkan stendur, hóast sera harða kapping, á einum tryggum grundvølli. Vit hava ein góðan og sunnan rakstur, vit skylda lítið og einki og vit hava eina rímiliga góða eginogn. Vit hava seinastu árini fingið nýggjar handlar í Fuglafirði og Klaksvík, nýtímansgjørdan handil í miðbýnum í Havn. Í Hoyvík eru útbyggingar framdar og hildið verður fram at nýtímansgera hinar handlarnar.
text: #000013
text: Finn hevur í hesi 40 árini staðið á odda fyri Keypssamtøkuni, bæði í ringum sum í góðum tíðum. Hann er morgunmaður og hann hevur, sum sagt, fingurin á øllum sum hendir í samtøkuni. Hann kann fortelja um nógvar hendingar sum eru farnar fram hesi árini, um avbjóðingar og um tey mongu fólkini sum hann er komin í samband við í sínum starvi.
text: #000014
text: Tí er tað upp á sítt pláss at vit í dag heiðra hann á hansara 40 ára starvsdegi sum stjóri og takka tær fyri tín aktiva lut í, at Keypssamtøkan enn í dag er ein týdningarmikil partur av føroyska gerandisdegnum. Hjartaliga tillukku.
text: #000015